Scottish Aviation Twin Pioneer

Scottish Aviation Twin Pioneer var et britisk STOL (Short Take Of and Landing) militært transport- og sivilt passasjerfly fra 1950-årene, konstruert med tanke bruk på korte landingsbaner. Det var utstyrt med to  Alvis Leonides motorer og var et høyvinget  fly, lett gjenkjennelig på sine tre store halefinner. Flyet var et av de siste etterkrigsfly av denne størrelse som var høyvinget og med halehjul. Det ble bygget i alt 91 fly i tre versjoner, Serie 1, 2 og 3. Største avtaker var Royal Air Force med 39 fly. Siste fly ble bygget i 1964.

To eksemplarer av flyet har vært registrert i Norge som LN-BFO og LN-BFK,Michael Austen: The British Civil Aircraft Registers 1919 – 1999. Tunbridge Wells, Kent, UK: Air-Britain (Historians) Ltd., 1999, ISBN 0-85130-281-5, s. 225. begge eiet av Fjellfly, Skien, som fra sin base på Geitryggen brukte det på en daglig rute til Fornebu
Ruten gikk et par år på slutten av  1950-tallet. Da Fjellfly Skien gikk til innkjøp av 2 stk. Twin Pioneer på begynnelsen av 1960-tallet,  ble  de satt inn i rute mellom Skien og Fornebu. Senere ble ruten utvidet til Hamar og rutenettet så slik ut; Skien-Torp-Fornebu-Hamar og retur 2 ganger daglig. I tillegg ble det fløyet en del charter og transport. Bl.a. med tulipaner fra Malmö til Fornebu en gang i uken.

 Referanser 

Eksterne lenker
Fotos fra Airliners net

Kategori:Passasjerfly
Kategori:Militære fly
Kategori:Tomotors propelldrevne luftfartøy
Kategori:Luftfartøy produsert i Storbritannia